SAMARQAND DAVLAT ChET TILLAR INSTITUTINI TAShKIL ETISh TO‘G‘RISIDA

Chet tillar sohasida kadrlar tayyorlashni jadallashtirish, mintaqadagi korxonalar va muassasalarning kengayib borayotgan xalqaro aloqalarni yuqori malakali mutaxassislar bilan ta’minlash maqsadida:
 1. Oliy va o‘rta maxsus ta’lim vazirligi va Samarqand viloyat hokimligining Samarqand davlat universitetining tegishli fakulteti negizida Samarqand davlat chet tillar institutini tashkil etish to‘g‘risidagi taklifi qabul qilinsin.
 2. Quyidagilar institutning asosiy vazifasi qilib belgilansin:
 Chet tillarni puxta biladigan tarjimonlar va respublika ta’lim muassasalari uchun pedagoglar tayyorlash;
 Chet tillarni jadal o‘rgatishning ilg‘or pedagogik usullarini joriy etish;
 Chet tillar bo‘yicha mutaxassislarning malakasini oshirish;
 Oliy ma’lumot negizida tarjimonlar va ekskursiya rahbarlarini jadal qayta o‘qitish;
 Institutning o‘z ilmiy kuchlarini rivojlantirish va moddiy-texnika bazasini mustahkamlash.
 3. O‘zbekiston Respublikasi Vazirlar Mahkamasi o‘n kun muddatda mazkur Farmonni amalga oshirish bo‘yicha tashkiliy tadbirlarni ko‘zda tutuvchi tegishli qaror tayyorlasin.